Unnur Valborg Hilmarsdóttir , framkvæmdastjóri Samtaka sveitarfélaga á Norðurlandi vestra , segir að dæmi séu um að svæði á Norðurlandi vestra hafi verið algjörlega sambandslaus við umheiminn í allt að þrjátíu klukkustundir í óveðrinu sem gekk yfir landið . „ Við erum mjög heppin að það varð ekki meiriháttar óhapp eða meiriháttar slys á fólki , “ sagði Unnur Valborg í Silfrinu á RÚV og átti þar við Norðurland vestra . Bætti hún við að ekki hefði verið nokkur leið að koma skilaboðum áleiðis til að fá hjálp . Hún heyrði dæmi um fjölskyldu í húsi þar sem hiti var komin niður í átta gráðu frost og að fólk hefði safnast saman í einu herbergi með kerti , með tilheyrandi eldhættu . Unnur Valborg Hilmarsdóttir . Mynd / Skjáskot úr Silfrinu Vistmenn sátu í myrkrinu Rafmagnið fór af á heilbrigðisstofnun Vesturlands á Hvammstanga þar sem legudeild er starfrækt . „ Þar var hjúkrunarfólk að gefa lyf með höfuðljós á enni og vistmenn sátu í myrkrinu , “ sagði hún og nefndi að lýst hefði verið með rafmagnsljósum því ekkert varaafl var til staðar fyrir sjúkrahúsið . Hún hvatti stjórnmálamenn til að gera eitthvað í málunum og sagði dapurlegt að benda á bændur sem sökudólga og að þeir stæðu í vegi fyrir að raflagnir væru lagðar . Hún sagði fleiri landeigendur vera til en bændur og nefndi að ekki virtist vera nægilegur skilningur hjá ráðamönnum á stöðu mála . Sömuleiðis væri Norðurland vestra að berjast fyrir því að laða til sín atvinnustarfsemi og fólk vildi ekki koma á svæði þar sem raforkuöryggi væri ekki nægt .